**Алана Тадэгэ Гебрэмарыям** (нар. 7 сакавіка 1997, Мінск) — беларуская грамадская актывістка, палітычная зняволеная.

Біяграфія
---------

Нарадзілася 7 сакавіка 1997 года ў Мінску.

З адзнакай скончыла фізіка-матэматычны клас гімназіі № 61 г. Мінска. Скончыла БДМУ па спецыяльнасці «Стаматалогія», падчас навучання займалася навуковай дзейнасцю. З 2018 года займаецца грамадскай дзейнасцю, кіравала Задзіночаннем беларускіх студэнтаў, каардынавала праекты. Менеджарка па працы з партнёрамі праекта UNI, ментарка на адукацыйнай праграме «Акадэмія студэнцкага лідарства». Актывістка «Моладзевага блока». Вылучалася кандыдатам у дэпутаты на парламенцкіх выбарах 2019 года па Грушаўскай акрузе № 98 (Мінск) ад Беларускай сацыял-дэмакратычнай Грамады і Моладзевага блоку.

Пасля масавых фальсіфікацый на прэзідэнцкіх выбарах 2020 года, жорсткіх разгону пратэстаў і катаванняў затрыманых увайшла ў асноўны склад Каардынацыйнай рады па стабілізацыі сітуацыі ў краіне і забеспячэнні трансферу ўлады. У кастрычніку Святлана Ціханоўская прызначыла Алану Гебрэмарыям сваёй прадстаўніцай па справах моладзі і студэнтаў.

12 лістапада 2020 года ў кватэрах Аланы Гебрэмарыям і шэрагу іншых актывістаў Задзіночання беларускіх студэнтаў адбыліся ператрусы, іх затрымалі і завезлі ў КДБ Беларусі. Знаходзілася ў СІЗА КДБ па крымінальнай справе аб арганізацыі дзеянняў, якія груба парушаюць грамадскі парадак (частка 1 артыкула 342 КК Беларусі).

Сумеснай заявай пятнаццаці арганізацый, сярод якіх Праваабарончы цэнтр «Вясна», Беларуская асацыяцыя журналістаў, Беларускі Хельсінкскі камітэт, Беларускі ПЭН-цэнтр, 18 лістапада 2020 года была прызнана палітычнай зняволенай. 7 снежня 2020 года шэфства над палітвязнем узяла Катарына Барлі  (укр.) (бел. дэпутатка Еўрапейскага парламента.

16 сакавіка 2021 года Следчым камітэтам Алане Гебрэмарыям і іншым фігурантам справы студэнтаў і выкладчыкаў ВНУ былі прад’яўлены першыя абвінавачванні. 16 ліпеня 2021 года суд Савецкага раёна Мінска разам з іншымі фігурантамі справы асудзіў яе на 2 гады і 6 месяцаў пазбаўлення волі. Знаходзілася ў жаночай калоніі Гомеля. Вызвалілася 30 лістапада 2022 года і ўцякла з Беларусі.

Зноскі
------

1. 1 2  *Белорусский хельсинский комитет*. Заявление протеста против наступления на ЗБС (руск.).  Беларускі Хельсінкскі камітэт (18 лістапада 2020). Архівавана з першакрыніцы 19 студзеня 2021.
2. 1 2  Гебрэмарыям Алана Тадэгэ **(нявызн.)**(недаступная спасылка). Архівавана з першакрыніцы 1 лістапада 2020. Праверана 12 лістапада 2020.
3. 1 2  Ціханоўская прызначыла прадстаўніцу па справах моладзі і студэнтаў
4. ↑
5. ↑  «Вясна»: прадстаўніца Ціханоўскай і актывісты ЗБС — у КДБ Архівавана 31 сакавіка 2022.
6. ↑  Член Координационного совета Алана Гебремариам стала подозреваемой по уголовному делу
7. ↑  Katarina Barley and Thomas Waitz take over godparenthood for the students Alana Gebremariam and Ksenia Syramalot (англ.).  Libereco – Partnership for Human Rights (7 снежня 2020). Архівавана з першакрыніцы 23 студзеня 2021. Праверана 11 верасня 2021.
8. ↑  Еўрапейскія праваабаронцы заклікаюць спыніць рэпрэсіі супраць беларускіх студэнтаў  (бел.).  Праваабарончы цэнтр «Вясна». Архівавана з першакрыніцы 20 ліпеня 2021. Праверана 11 верасня 2021.
9. ↑  «Организовывали марши студентов». Следственный комитет назвал имена тех, кто проходит по «студенческому делу» (руск.).  Белсат (16 сакавіка 2021).
10. ↑  Вынесены прысуд па "справе студэнтаў": 11 фігурантам - па два з паловай гады калоніі, аднаму - два гады  (бел.).  Праваабарончы цэнтр «Вясна» (16 ліпеня 2021). Архівавана з першакрыніцы 27 кастрычніка 2021. Праверана 30 кастрычніка 2021.

Спасылкі
--------

* Старонка Аланы Гебрэмарыям на сайце Праваабарончага цэнтра «Вясна»

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |